от сертификата за инспекция се изготвя на официалния език или на един от официалните езици на държавата членка, в която партидата следва да бъде допусната за свободно обращение. Дадена държава членка може да даде съгласие извлечението от сертификата да бъде изготвено на друг официален език на Съюза и при необходимост да бъде придружено от заверен превод.
 Член 5
 Документална отчетност
 При поискване от съответния компетентен орган, контролен или надзорен орган вносителят, първият получател или получателят предоставя сертификата за инспекция или, когато е приложимо, извлечението от сертификата за инспекция, в което се посочват тези документи.
 Член 6
 Описание на производствените единици и дейности
 В случай че вносителят декларира пратката за допускане за свободно обращение, пълното описание на биологичната производствена единица или производствената единица за преход към биологично производство и на дейностите, посочени в член 39, параграф 1, буква г), подточка i) от Регламент (ЕС) 2018/848, включва:
 а)
 помещенията;
 б)
 дейностите, като се указват пунктовете на допускане за свободно обращение в Съюза;
 в)
 всички други съоръжения, които вносителят възнамерява да използва за складиране на внесените продукти през времето до тяхната доставка до първия получател; както и
 г)
 задължението да се гарантира, че всички съоръжения, които ще се използват за складиране на внесените продукти, са подложени на контрол, който ще се извършва от контролния или надзорния орган или, когато тези складови съоръжения са разположени в друга държава членка или регион, от надзорен или контролен орган, признат за контрол в същата държава членка или регион.
 В случай че това е първият получател или получателят, описанието включва съоръженията, използвани за получаването на пратките и тяхното складиране.
 Член 7
 Уведомяване за предполагаемо или установено несъответствие
 Ако по време на проверката за съответствие на дадена пратка съгласно член 6 от Делегиран регламент (ЕС) 2021/2306 бъдат установени случаи на предполагаемо или установено несъответствие, засегнатата държава членка незабавно уведомява Комисията и другите държави членки, като използва Информационната система за биологично земеделие (OFIS) и образеца, установен в раздел 4 от приложение II към Регламент за изпълнение (ЕС) 2021/279 на Комисията (9). Комисията информира компетентния орган или, когато е приложимо, контролния или надзорния орган на съответната трета държава.
 Член 8
 Преходни разпоредби относно сертификатите за инспекция и извлеченията от тях на хартиен носител
 1. Сертификатът за инспекция на хартиен носител, заверен със собственоръчен подпис в съответствие с член 11, параграф 2 от Делегиран регламент (ЕС) 2021/2306, и извлечението от сертификата за инспекция на хартиен носител, заверено със собственоръчен подпис в съответствие с член 11, параграф 5 от посочения регламент, придружават стоките до помещенията на първия получател или на получателя.
 2. При получаване на сертификата за инспекция, посочен в параграф 1, първият получател проверява дали информацията, докладвана в сертификата, отговаря на информацията, попълнена в този сертификат в системата TRACES.
 В случай че информацията, отнасяща се до броя на опаковките, посочена в клетка 13 на сертификата за инспекция, и информацията в клетки 16 и 17 на сертификата не е попълнена в сертификата за инспекция на хартиен носител или в случай че тази информация е различна от попълнената в сертификата в TRACES, първият получател